stanford-oval/wikipedia huggingface dataset:
ราชวงศ์ที่สิบห้าแห่งอียิปต์
ประวัติราชวงศ์ > พระราชอาณาจักร

ความขัดแย้งที่เกิดขึ้นเป็นประจำกับราชวงศ์ของผู้ปกครองพื้นเมืองอียิปต์ที่อยู่ทางใต้ยังคงดำเนินต่อไป ซึ่งประกอบไปด้วย ราชวงศ์ที่สิบหก ราชวงศ์ท้องถิ่นอไบดอส และราชวงศ์ที่สิบเจ็ด โดยมีช่วงสั้นๆ ของช่วงความสงบในระหว่างที่มีความสัมพันธ์กับดินแดนนิวเบีย ไม่นานหลังจากการยึดครองดินดอนสามเหลี่ยมปากแม่น้ำไนล์ ซึ่งเข้ามามีอำนาจแทนที่ราชวงศ์ที่สิบสี่ ราชวงศ์ที่สิบห้าก็ขยายตัวเข้ายึดครองเมมฟิส ซึ่งนำไปสู่การล่มสลายของราชวงศ์ที่สิบสามที่เมืองเมมฟิส เมื่ออำนาจทางการเมืองของอียิปต์ได้ล่มสลายลงที่เมืองเมมฟิส ราชวงศ์ใหม่ก็สถาปนาขึ้นทางด้านทิศใต้ ซึ่งก็คือราชวงศ์ท้องถิ่นอไบดอส และราชวงศ์ที่สิบหกแห่งอียิปต์ที่เมืองธีบส์
หลังจากสถาปนาราชวงศ์ขึ้นประมาณ 20 ปี ราชวงศ์ที่สิบห้าก็ได้ขยายอำนาจการปกครองไปทางใต้จนถึงเมืองธีบส์ ซึ่งนำสู่ความขัดแย้งกับฟาโรห์เนเฟอร์โฮเทปที่ 3 ดินแดนอียิปต์ทั้งหมดถูกพิชิตในรัชสมัยของฟาโรห์คิอาน และราชวงศ์ท้องถิ่นอไบดอสก็ได้หายสาบสูญไปในช่วงเวลาการพิชิตทางใต้ครั้งนี้ด้วย อนุสรณ์สถานจำนวนมากจากพื้นที่ที่ถูกพิชิตได้ถูกนำขึ้นไปทางเหนือสู่เมืองอวาริส และอีกหลายแห่งมีจารึกเพิ่มเติม โดยเฉพาะโดยช่วงรัชสมยฟาโรห์อเปปิ อย่างไรก็ตาม ทั้งหมดนี้ก็มีการโต้แย้งจากอเล็กซานเดอร์ อิลิน-โทมิช ที่ว่า ดินแดนที่ปกครองโดยตรงโดยฟาโรห์ฮิกซอสแห่งอวาริสนั้นน่าจะจำกัดอยู่ที่บริเวณดินแดนสามเหลี่ยมปากแม่น้ำฝั่งตะวันออก และอาณาเขตการควบคุมเหนืออียิปต์กลางยังไม่แน่ชัด
ในท้ายที่สุด ราชวงศ์ที่สิบห้าแห่งอียิปต์ก็ล่มสลายลงด้วยการพิชิตเมืองอวาริสโดยฟาโรห์อาโมสที่ 1
ประวัติราชวงศ์ > การค้า

ราชวงศ์ที่สิบห้ามีความสัมพันธ์ทางการค้ากับดินแดนคานาอันและไซปรัสเป็นส่วนใหญ่ มีการกล่าวกันว่าการค้ากับคานาอันนั้นเป็นไปอย่าง "เข้มข้น" โดยเฉพาะอย่างยิ่งกับการนำเข้าสินค้าดินแดนคานาอันจำนวนมาก และอาจจะสะท้อนถึงต้นกำเนิดของราชวงศ์นั้นมาจากคานาอันได้ ตามข้อความบนจารึกศิลาของฟาโรห์คาโมส ชาวฮิกซอสนำเข้า "รถศึกและม้า เรือ ไม้ซุง ทองคำ ลาพิชลาซูลี เงิน เทอร์ควอยซ์ ทองแดง ขวานจำนวนมาก น้ำมัน ธูป ไขมัน และน้ำผึ้ง" ราชวงศ์ที่สิบห้ายังส่งออกสิ่งของจำนวนมากที่ปล้นมาจากทางตอนใต้ของอียิปต์ โดยเฉพาะรูปสลักอียิปต์ไปยังพื้นที่ของคานาอันและซีเรีย การถ่ายโอนโบราณวัตถุของอียิปต์ไปยังตะวันออกใกล้เหล่านี้อาจจะเกี่ยวข้องโดยเฉพาะกับฟาโรห์อะโพฟิส ความสัมพันธ์ทางการค้ากับไซปรัสก็มีความสำคัญเช่นกัน
ประวัติราชวงศ์ > ศาสนา

ความสัมพันธ์ของราชวงศ์ที่สิบห้ากับประเพณีทางศาสนาของอียิปต์นั้นยังคลุมเครือ และในช่วงราชวงศ์ที่สิบแปดมีการกล่าวกันว่า "พวกเขาขึ้นมาปกครองโดยไม่ยอมรับเทพรา" มีการบันทึกไว้ว่า ราชวงศ์นี้ได้ทำลายอนุสรณ์สถานและยึดขโมยเอารูปสลักของอียิปต์ เช่นเดียวกับการปล้นสุสานหลวง ฟาโรห์อาโมสที่ 1 ยังกล่าวอีกว่า "พีระมิดหลายแห่งนั้นถูกรื้อทิ้งลง"
ผู้ปกครอง

ผู้ปกครองจากราชวงศ์ที่สิบห้าที่เป็นที่ทราบมีดังนี้:
| พระนาม | รูปภาพ | รัชสมัยและคำอธิบาย |
| --- | --- | --- |
| ซาลิทิส |  | มาเนโธได้กล่าวถึงพระองค์ในฐานะปฐมกษัตริย์แห่งราชวงศ์ ปัจจุบันไม่ปรากฏพระนามกับบุคคลใดที่ทราบจากหลักฐานทางโบราณคดี พระองค์ทรงปกครองเป็นระยะเวลา 19 ปี ตามคำกล่าวของมาเนโธ ซึ่งอ้างโดยโจเซฟัส |
| เซมเกน |  | มีการกล่าวถึงในบันทึกพระนามแห่งตูริน จากข้อมูลของรีฮอล์ต พระองค์เป็นผู้ปกครองฮิกซอสในช่วงต้นราชวงศ์ ซึ่งอาจจะเป็นปฐมกษัตริย์แห่งราชวงศ์ ส่วนฟอน เบ็คเคอราธได้ระบุว่าพระองค์มาจากราชวงศ์ที่สิบหกแห่งอียิปต์ |
| อเปอร์อนัต |  | มีการกล่าวถึงในบันทึกพระนามแห่งตูริน จากข้อมูลของรีฮอล์ต พระองค์เป็นผู้ปกครองฮิกซอสในช่วงต้นราชวงศ์ ซึ่งอาจจะเป็นฟาโรห์พระองค์ที่ 2 ของราชวงศ์ ส่วนฟอน เบ็คเคอราธได้ระบุว่าพระองค์มาจากราชวงศ์ที่สิบหกแห่งอียิปต์ |
| คิอาน |  | ทรงครองราชย์มากกว่า 10 ปี |
| ยานาสซิ |  | เป็นพระราชโอรสพระองค์โตของฟาโรห์คิอาน พระองค์อาจจะเป็นกษัตริย์อิอันนาสที่ถูกกล่าวไว้ในแอจิปเทียกาของมาเนโธ |
| ซาคิร์-ฮาร์ |  | ปรากฏว่าเป็นกษัตริย์ฮิกซอสบนวงกบประตูที่พบในเมืองอวาริส ลำดับตำแหน่งรัชสมัยยังไม่แน่นอน |
| อะโพฟิส |  | ราวประมาณ 1590? – 1550 ปีก่อนคริสตกาล ทรงครองราชย์เป็นระยะเวลามากกว่า 40 ปี |
| คามูดิ |  | ราวประมาณ 1550 – 1540 ปีก่อนคริสตกาล |
ราชวงศ์ที่สิบห้าแห่งอียิปต์ เป็นราชวงศ์ชาวฮิกซอสราชวงศ์แรกที่ไม่สามารถปกครองดินแดนอียิปต์ได้ทั้งหมด ซึ่งมีศูนย์กลางปกครองที่เมืองอวาริส โดยชาวฮิกซอสจะปกครองอยู่ในบริเวณทางตอนเหนือของอียิปต์ เนื่องจากพวกเขาได้แทรกซึมเข้ามาจากทางตะวันออกเฉียงเหนือของอียิปต์ พระนามและลำดับของฟาโรห์นั้นยังไม่แน่นอน บันทึกพระนามแห่งตูรินได้ระบุว่ามีฟาโรห์ชาวฮิกซอสจำนวนหกพระองค์ โดยมีฟาโรห์ที่มีความหลุมเครือพระนามว่า คามูดิ ซึ่งระบุว่าเป็นฟาโรห์พระองค์สุดท้ายของราชวงศ์ที่สิบห้า
จำนวนฟาโรห์ที่ทรงพระนามว่า อเปปิ

บทความหลัก: ฟาโรห์อเปปิ
นักวิชาการบางคนเสนอความเห็นว่ามีฟาโรห์อะโพฟิสจำนวนสองพระองค์ที่ทรงพระนาม "อเปปิ" แต่เนื่องด้วยสาเหตุหลักเป็นเพราะปรากฏพระนามครองพระราชบัลลังก์จำนวนสองพระนามที่เกี่ยวข้องฟาโรห์พระองค์นี้คือ อาวอเซอร์เร และ อาเกนเอนเร อย่างไรก็ตาม คิม รีฮอล์ต นักไอยคุปต์วิทยาชาวเดนมาร์ก ได้ยืนยันไว้ในการศึกษาของเขาเกี่ยวกับสมัยช่วงระหว่างกลางครั้งที่สองว่า พระนามครองพระราชบัลลังก์ทั้งสองพระนามนี้ล้วนหมายถึงบุคคลคนเดียวกันก็คือ ฟาโรห์อเปปิที่ 1 ซึ่งเป็นผู้ปกครองอียิปต์เป็นระยะเวลา 40 + X ปี[24] สิ่งนี้ยังได้รับการสนับสนุนจากพระนามครองพระราชบัลลังก์พระนามที่สามในรัชสมัยของพระองค์ก็คือ เนบเคเปชเร โดยฟาโรห์อะโพฟิสน่าจะทรงใช้พระนามครองราชบัลลังก์ที่แตกต่างกันในช่วงรัชสมัยอันยาวนานของพระองค์ สถานการณ์เช่นนี้ไม่ได้เกิดขึ้นโดยปราศจากแบบอย่างหรือแบบคู่ขนาน เนื่องจากฟาโรห์หลายพระองค์ รวมทั้งฟาโรห์เมนทูโฮเทปที่ 2 ฟาโรห์รามเสสที่ 2 ที่มีชื่อเสียง รวมไปถึงฟาโรห์เซติที่ 2 ที่ทรากันว่าพระองค์ทรงใช้พระนามครองพระราชบัลลังก์สองพระนามในรัชสมัยของพระองค์
บรรณานุกรม

Kim Ryholt, The Political Situation in Egypt during the Second Intermediate Period c.1800-1550 B.C." by Museum Tuscalanum Press (ISBN 87-7289-421-0)
กริชที่ปรากฏพระนามของฟาโรห์อะโพฟิส
วัคซีนไข้หวัดใหญ่

| --- | --- |
สมาชิกกองทัพเรือสหรัฐรับวัคซีนไข้หวัดใหญ่
รายละเอียดวัคซีน
โรคที่เป็นข้อบ่งชี้: ไวรัสไข้หวัดใหญ่
ชนิด: เชื้อตาย, เชื้อลดฤทธิ์, สายผสม
ข้อมูลทางคลินิก
ชื่อทางการค้า: Afluria, Fluarix, Fluzone, อื่น ๆ
AHFS/Drugs.com: Inactivated: โมโนกราฟ Intranasal: โมโนกราฟ Recombinant: โมโนกราฟ
ระดับความเสี่ยงต่อทารกในครรภ์:  AU: B1/B2   
ช่องทางการรับยา: ฉีดเข้ากล้ามเนื้อ, จมูก, ชั้นผิวหนัง
รหัส ATC: J07BB01 (WHO) J07BB02, J07BB03, J07BB04
กฏหมาย
สถานะตามกฏหมาย:  AU: S4 (ต้องใช้ใบสั่งยา)   UK: POM (Prescription only)   US: ℞-only   EU: Rx-only   In general: ℞ (Prescription only) 
ตัวบ่งชี้
เลขทะเบียน CAS: 1704512-59-3
ChemSpider: none
KEGG: D04536
 สารานุกรมเภสัชกรรม
วัคซีนไข้หวัดใหญ่ หรือ วัคซีนไข้หวัดใหญ่ประจำปี เป็นวัคซีนชนิดหนึ่งมีฤทธิ์สร้างภูมิคุ้มกันต่อไวรัสไข้หวัดใหญ่ เนื่องจากไวรัสไข้หวัดใหญ่มีการเปลี่ยนแปลงสายพันธุ์ได้ง่ายและบ่อย จึงมีการผลิตวัคซีนไข้หวัดใหญ่ออกมาปีละ 2 ครั้ง ผลของวัคซีนนี้แตกต่างกันไปในแต่ละปี แต่โดยรวมแล้วถือว่าป้องกันการติดไข้หวัดใหญ่ได้ผลดี ศูนย์ควบคุมและป้องกันโรคของสหรัฐประมาณการว่าการให้วัคซีนป้องกันไวรัสไข้หวัดใหญ่สามารถลดจำนวนผู้ป่วย จำนวนครั้งของการเข้ารับการรักษาที่โรงพยาบาล และจำนวนผู้เสียชีวิตจากไข้หวัดใหญ่ได้จริง คนงานที่ได้รับวัคซีนเมื่อติดโรคไข้หวัดใหญ่แล้วสามารถกลับมาทำงานได้เร็วกว่าคนที่ไม่ได้รับวัคซีนประมาณครึ่งวันโดยเฉลี่ย ข้อมูลเกี่ยวกับผลของวัคซีนในคนที่อายุมากกว่า 65 ปียังไม่มีข้อสรุปที่แน่ชัด เนื่องจากยังขาดงานวิจัยที่มีคุณภาพสูงมายืนยันผล การให้วัคซีนกับเด็กอาจมีผลช่วยป้องกันโรคไปยังคนรอบข้างด้วย
การสร้างภูมิคุ้มกันต่อไข้หวัดใหญ่ด้วยวัคซีนเริ่มมีขึ้นในช่วงคริสต์ทศวรรษ 1930 และการให้วัคซีนเป็นวงกว้างในสหรัฐเริ่มมีขึ้นครั้งแรกเมื่อ ค.ศ. 1945 วัคซีนนี้มีชื่ออยู่ในรายการยาพื้นฐานขององค์การอนามัยโลก
องค์การอนามัยโลก (WHO) และศูนย์ควบคุมและป้องกันโรคแห่งสหรัฐ (CDC) แนะนำให้ทุกคนที่มีอายุมากกว่า 6 เดือน โดยเน้นไปที่กลุ่มเสี่ยง ได้รับวัคซีนไข้หวัดใหญ่ทุกปี ศูนย์ควบคุมและป้องกันโรคแห่งยุโรป (ECDC) ก็แนะนำให้กลุ่มเสี่ยงได้รับวัคซีนไข้หวัดใหญ่ทุกปี กลุ่มเสี่ยงเหล่านี้ได้แก่ หญิงตั้งครรภ์ ผู้สูงอายุ เด็กอายุ 6 เดือนถึง 5 ปี ผู้มีโรคประจำตัว และผู้ให้บริการในระบบบริการสุขภาพ
วัคซีนนี้ถือว่าเป็นวัคซีนที่มีความปลอดภัย เด็กทีได้รับวัคซีนนี้จะมีไข้ประมาณ 5-10% และอาจมีอาการปวดกล้ามเนื้อหรือรู้สึกไม่สบายตัวได้ชั่วคราว ในบางปีจะพบว่าวัคซีนเพิ่มความเสี่ยงต่อการเกิดกลุ่มอาการกิลแลงบาร์เรในผู้สูงอายุในสัดส่วน 1 คน ต่อ 1 ล้านคนที่รับวัคซีน แม้วัคซีนไข้หวัดใหญ่จำนวนมากจะยังใช้ไข่เป็นส่วนหนึ่งของกระบวนการผลิตวัคซีน แต่ก็ไม่มีข้อห้ามทางการแพทย์ไม่ให้ผู้ที่มีภูมิแพ้ไข่ได้รับวัคซีนนี้ แต่มีข้อห้ามทางการแพทย์ไม่ให้ผู้ที่เคยแพ้วัคซีนไข้หวัดใหญ่อย่างรุนแรงมาก่อนเข้ารับวัคซีนไข้หวัดใหญ่ในปีต่อ ๆ ไป วัคซีนแบ่งออกเป็นชนิดเชื้อเป็นและชนิดเชื้อตาย โดยชนิดเชื้อเป็นจะมีเชื้อไวรัสที่ถูกทำให้อ่อนฤทธิ์ ไม่แนะนำให้ใช้กับหญิงตั้งครรภ์, เด็กอายุน้อยกว่า 2 ปี, ผู้ใหญ่อายุมากกว่า 50 ปี, และผู้ที่มีภูมิคุ้มกันบกพร่อง วิธีการให้วัคซีนจะแตกต่างกันไปขึ้นกับชนิดของวัคซีน โดยมีทั้งการฉีดเข้ากล้ามเนื้อ การพ่นจมูก และการฉีดเข้าชั้นผิวหนัง (intradermal) โดยวัคซีนชนิดฉีดเข้าชั้นผิวหนังไม่มีการผลิตออกมาใช้สำหรับรอบฤดูกาลการระบาดปี 2018-2019 และ 2019-2020
การใช้ทางการแพทย์ > ประสิทธิผล

| --- | --- |
2004: 10%
2005: 21%
2006: 52%
2007: 37%
2008: 41%
2009: 56%
2010: 60%
2011: 47%
2012: 49%
2013: 52%
2014: 19%
2015: 48%
2016: 40%
2017: 38%
2018: 29%
2019: 45% est

โดยปกติแล้วการประเมินผลวัคซีนจะใช้ทั้งค่าประสิทธิศักย์ (efficacy) ซึ่งหมายถึงอัตราที่วัคซีนลดความเสี่ยงของการเกิดโรคได้ในสภาพควบคุม เช่นที่เกิดขึ้นในการทดลองทางคลินิก และประสิทธิผล (effectiveness) ซึ่งหมายถึงอัตราที่วัคซีนลดความเสี่ยงของการเกิดโรคเมื่อนำไปใช้จริง ในกรณีของวัคซีนไข้หวัดใหญ่คาดได้ว่าประสิทธิผลของวัคซีนเมื่อนำไปใช้จริงจะมีค่าต่ำกว่าประสิทธิศักย์ที่ได้จากการทดลองเป็นพิเศษเนื่องจากข้อมูลการป่วยไข้หวัดใหญ่ที่นำมาคำนวณเป็นประสิทธิผลจะคิดจากจำนวนผู้ป่วยที่มีอาการป่วยคล้ายไข้หวัดใหญ่ ซึ่งจะนับรวมผู้ป่วยบางรายที่ไม่ได้ป่วยจากการติดเชื้อไข้หวัดใหญ่เข้าไปด้วย
การแนะนำ

องค์การทางสาธารณสุขต่างๆ รวมทั้งองค์การอนามัยโลก ได้แนะนำให้ผู้ที่อยู่ในกลุ่มเสี่ยงต่อการป่วยภาวะแทรกซ้อนของไข้หวัดใหญ่ และผู้ดูแลหรืออาศัยอยู่ใกล้ผู้ป่วยกลุ่มเสี่ยง ได้รับวัคซีนไข้หวัดใหญ่ประจำปี ทุกปี ซึ่งผู้ป่วยกลุ่มเสี่ยงเหล่านี้ได้แก่
ผู้สูงอายุ
ผู้ป่วยโรคปอดเรื้อรัง เช่น หอบหืด ปอดอุดกั้นเรื้อรัง ถุงลมโป่งพอง ฯลฯ
ผู้ป่วยโรคหัวใจเรื้อรัง เช่น หัวใจพิการแต่กำเนิด หัวใจวายเรื้อรัง โรคหัวใจขาดเลือด
ผู้ป่วยโรคตับเรื้อรัง เช่น ตับแข็ง
ผู้ป่วยโรคไตเรื้อรัง เช่น ไตวายเรื้อรัง กลุ่มอาการเนโฟรติก
ผู้ป่วยภูมิคุ้มกันบกพร่อง เช่น ผู้ติดเชื้อเอชไอวี ผู้ป่วยเอดส์ ผู้ได้รับยากดภูมิคุ้มกัน เคมีบำบัด ได้รับสเตียรอยด์ระยะยาว และผู้ที่ดูแลผู้ป่วยเหล่านี้
ผู้ที่อาศัยอยู่รวมกันเป็นจำนวนมากซึ่งไข้หวัดใหญ่อาจระบาดได้รวดเร็ว เช่น ในคุก สถานดูแล โรงเรียน หอพัก ค่ายทหาร
ผู้ให้บริการทางสาธารณสุข เพื่อไม่ให้เจ็บป่วย และไม่ให้นำโรคไปติดผู้ป่วย
หญิงตั้งครรภ์ (บทวิเคราะห์ พ.ศ. 2553 สรุปแล้วว่ายังไม่มีหลักฐานเพียงพอที่จะแนะนำให้มีการให้วัคซีนไข้หวัดใหญ่ชนิดรวม 3 เชื้อแก่หญิงตั้งครรภ์ไตรมาสแรกทุกคนเป็นพื้นฐาน)
เด็กอายุ 6 เดือนถึง 2 ปี
อ่านเพิ่ม

World Health Organization (October 2017). The immunological basis for immunization series: module 23: influenza vaccines. World Health Organization (WHO). hdl:10665/259211. ISBN 978-9241513050.
Ramsay M (บ.ก.). "Chapter 19: Influenza". Immunisation against infectious disease. Public Health England.
Hamborsky J, Kroger A, Wolfe S, บ.ก. (2015). "Chapter 12: Influenza". Epidemiology and Prevention of Vaccine-Preventable Diseases (13th ed.). Washington D.C.: U.S. Centers for Disease Control and Prevention (CDC). ISBN 978-0990449119.
Budd A, Blanton L, Grohskopf L, Campbell A, Dugan V, Wentworth DE,  และคณะ (March 29, 2019). "Chapter 6: Influenza".  ใน Roush SW, Baldy LM, Hall MA (บ.ก.). Manual for the surveillance of vaccine-preventable diseases. Atlanta GA: U.S. Centers for Disease Control and Prevention (CDC).
National Advisory Committee on Immunization (May 2020). "Canadian Immunization Guide Chapter on Influenza and Statement on Seasonal Influenza Vaccine for 2020–2021" (PDF). Public Health Agency of Canada. Cat.: HP37-25F-PDF; Pub.: 200003.
National Advisory Committee on Immunization (NACI) (May 2018). NACI literature review on the comparative effectiveness and immunogenicity of subunit and split virus inactivated influenza vaccines in adults 65 years of age and older (PDF). Government of Canada. ISBN 9780660264387. Cat.: HP40-213/2018E-PDF; Pub.: 180039.
Rajaram S, Wojcik R, Moore C, Ortiz de Lejarazu R, de Lusignan S, Montomoli E,  และคณะ (August 2020). "The impact of candidate influenza virus and egg-based manufacture on vaccine effectiveness: Literature review and expert consensus". Vaccine. 38 (38): 6047–6056. doi:10.1016/j.vaccine.2020.06.021. PMID 32600916.
แหล่งข้อมูลอื่น

Inactivated Influenza Vaccine Information Statement, US Centers for Disease Control and Prevention (CDC)
Live, Intranasal Influenza Vaccine Information Statement, US Centers for Disease Control and Prevention (CDC)
Seasonal Influenza (Flu) Vaccination and Preventable Disease, US Centers for Disease Control and Prevention (CDC)
Misconceptions about Seasonal Flu and Flu Vaccines, US Centers for Disease Control and Prevention (CDC)
"Influenza Vaccine". Drug Information Portal. U.S. National Library of Medicine.
Influenza Vaccines ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ  ลัตเวีย
วัดท่าอิฐ (จังหวัดสิงห์บุรี)

| วัดท่าอิฐ |
| --- | --- |

ที่ตั้ง: ตำบลท่างาม อำเภออินทร์บุรี จังหวัดสิงห์บุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดท่าอิฐ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่างาม อำเภออินทร์บุรี จังหวัดสิงห์บุรี ที่ดินตั้งวัดเนื้อที่ 15 ไร่ 24 ตารางวา ทิศตะวันตกติดต่อกับแม่น้ำเจ้าพระยา มีโรงเรียนประถมศึกษาและสถานีอนามัย ตั้งอยู่ที่วัดนี้ด้วย
วัดท่าอิฐตั้งวัดเมื่อ พ.ศ. 2417 ได้รับพระราชทานวิสุงคามสีมาเมื่อวันที่ 22 เมษายน พ.ศ. 2451 เขตวิสุงคามสีมากว้าง 14 เมตร ยาว 20 เมตร
อาคารเสนาสนะที่สำคัญ ได้แก่ อุโบสถกว้าง 14 เมตร ยาว 20 เมตร สร้างเมื่อ พ.ศ. 2472 โครงสร้างก่ออิฐถือปูน ศาลาการเปรียญกว้าง 18 เมตร ยาว 20 เมตร สร้างเมื่อ พ.ศ. 2469 เป็นอาคารไม้ หอสวดมนต์กว้าง 13 เมตร สร้างเมื่อ พ.ศ. 2466 เป็นอาคารไม้ กุฏิสงฆ์ จำนวน 6 หลัง เป็นอาคารไม้ สำหรับปูชนียวัตถุมี พระประธานในอุโบสถ พระพุทธรูปอื่น มีซุ้มหลวงพ่อขาวองค์เล็กอยู่ใต้ต้นโพธิ์ เจดีย์เก่า ฐานมีรูปทรงสี่เหลี่ยมขนาดกว้าง 5 เมตร และสูงราว 4 เมตร เจดีย์มีอิฐชมีตราประทับเป็นตัวอักษร KUIHEN CLEE หรือ กุยเฮงหลี จึงสันนิษฐานว่าเจดีย์คงสร้างในสมัยพระบาทสมเด็จพระมงกุฎเกล้าเจ้าอยู่หัว
วัดท่าเรือ

วัดม่วง อาจหมายถึง
วัดท่าเรือ จังหวัดกาญจนบุรี
วัดท่าเรือ จังหวัดเชียงราย
วัดท่าเรือ จังหวัดปราจีนบุรี
วัดท่าเรือ จังหวัดภูเก็ต
วัดท่าเรือ จังหวัดระยอง
วัดท่าเรือ จังหวัดราชบุรี
วัดท่าเรือ จังหวัดบึงกาฬ
รายชื่อลูกฟุตบอลโอลิมปิกอย่างเป็นทางการ

ลูกบอลต่อไปนี้ถูกใช้ในการแข่งขันฟุตบอลของการแข่งขันกีฬาโอลิมปิกฤดูร้อน
| โอลิมปิก | ลูกฟุตบอลทางการ | ผู้ผลิต | ข้อมูลเพิ่มเติม |
| --- | --- | --- | --- |
| โอลิมปิกฤดูร้อน 1952 | เซเลคต์สปอร์ตโอลิมเปีย | เซเลคต์สปอร์ต |  |
| โอลิมปิกฤดูร้อน 1956 | เซเลคต์สปอร์ตโอลิมเปีย | เซเลคต์สปอร์ต |  |
โอลิมปิกฤดูร้อน 1968: 
โอลิมปิกฤดูร้อน 1972: 
โอลิมปิกฤดูร้อน 1976: 
โอลิมปิกฤดูร้อน 1980: 
| โอลิมปิกฤดูร้อน 1984 | อาดิดาส แทงโก้ เซบีย่า | อาดิดาส |  |
| โอลิมปิกฤดูร้อน 1988 | อาดิดาส แทงโก้ โซล | อาดิดาส |  |
| โอลิมปิกฤดูร้อน 1992 | อาดิดาส อีทรุสโก้ ยูนิโก้ | อาดิดาส |  |
| โอลิมปิกฤดูร้อน 1996 | อาดิดาส เควสตรา โอลิมเปีย | อาดิดาส |  |
| โอลิมปิกฤดูร้อน | อาดิดาส กามาราด้า | อาดิดาส | คำดั้งเดิมสำหรับมิตรภาพ รูปแบบของ อาดิดาส เทอร์เรสตรา ซิลเวอร์สตรีม |
| โอลิมปิกฤดูร้อน 2004 | อาดิดาส พีเลียส | อาดิดาส |  |
| โอลิมปิกฤดูร้อน | อาดิดาส ทีมจิสต์ 2 Maแม็กนัส โมเนีย | อาดิดาส | รูปแบบของทีมจิสต์โดย แมกนัส โมเนีย หมายถึง 'กำแพงแห่งความยิ่งใหญ่' ในภาษาละติน |
| โอลิมปิกฤดูร้อน 2012 | อาดิดาส อัลเบิร์ต | อาดิดาส | รูปแบบของ อาดิดาส แทงโก้ 12 |
| โอลิมปิกฤดูร้อน 2016 | อาดิดาส เออร์เรโฮตา | อาดิดาส | รูปแบบของ อาดิดาส โบเจิว |
| โอลิมปิกฤดูร้อน 2020 | อาดิดาส โคเน็กซ์ 21 | อาดิดาส | ลูกบอลเดิมคือ อาดิดาส ซึบาสะ ซึ่งเป็นรูปแบบของ อาดิดาส ยูนิโฟเรีย แต่ต่อมาถูกเปลี่ยน |
ดูเพิ่ม

รายชื่อลูกฟุตบอลในฟุตบอลโลกอย่างเป็นทางการ
รายชื่อลูกการแข่งขันฟุตบอลชิงแชมป์แห่งชาติยุโรปอย่างเป็นทางการ
รายชื่อลูกการแข่งขัน AFC Asian Cup อย่างเป็นทางการ
รายชื่อลูกฟุตบอลพาราลิมปิกฝ่าย 7 คนอย่างเป็นทางการ
แหล่งข้อมูลอื่น

ประวัติการแข่งขันบอลโอลิมปิกอย่างเป็นทางการ
วิสกี้

ตัวอย่างวิสกี้สก็อต
วิสกี้ (อังกฤษแบบสก๊อต: whisky/ อังกฤษแบบไอริช: whiskey) หมายถึงเครื่องดื่มแอลกอฮอล์หลายชนิด ที่กลั่นจากธัญพืชซึ่งหมักเอาไว้ แล้วเก็บรักษาไว้ในถังไม้ (ปกติจะเป็นถังไม้โอ๊ก) เป็นเวลานานหลายปี ยกเว้นวิสกี้ที่ทำจากข้าวโพดในสหรัฐอเมริกาที่ไม่จำเป็นต้องเก็บรักษาดังกล่าว ธัญพืชที่ใช้ทำวิสกี้มีทั้ง ข้าวบาร์เลย์ ข้าวมอลต์ ข้าวไรย์ ข้าวสาลี และข้าวโพด เป็นต้น
ต้นกำเนิดของวิสกี้ นักประวัติศาสตร์ยังไม่สามารถพิสูจน์ได้เลยว่ามาจากประเทศสกอตแลนด์, ไอร์แลนด์ หรือ ตะวันออกกลาง
การทำวิสกี้

Malting เป็นขั้นตอนที่นำเมล็ดข้าว เช่น ข้าวบาร์เลย์มาทำให้ได้เป็นข้าวมอลท์ (Malt) จะเรียกว่า บาร์เลย์มอลท์ <Malted Barley>
Mashing เป็นขั้นตอนที่นำข้าวมอลท์ที่ได้มาบดให้ละเอียดและละลายต้มกับน้ำ ซึ่งสารละลายที่ได้ในขั้นตอนนี้เรียกว่า วอร์ต <Wort>
Fenmenting เป็นขั้นตอนที่เติมเชื่อยีสต์ ลงในสารละลาย ปล่อยให้เกิดการหมักเพื่อให้ได้แอลกอฮอล์เกิดขึ้น
Distilling กลั่นให้ได้วิสกี้ที่ต้องการ
Maturing นำวิสกี้มาบ่มต่อในถังไม้โอ๊คให้มีรสชาติดีขึ้น
ประเภทของวิสกี้

Scotch Whisky ผลิตจากประเทศสกอตแลนด์ เป็นวิสกี้ที่นิยมดื่มกันมากที่สุด
American Whiskey ผลิตจากสหรัฐอเมริกา สามารถแยกเป็น เช่น Bourbon Whiskey, Rye Whiskey
Irish Whiskey ผลิตจากประเทศไอร์แลนด์
Canadian Whisky ผลิตจากประเทศแคนาดา
Welsh Whisky ผลิตจากประเทศเวลส์
Japanese Whisky ผลิตจากประเทศญี่ปุ่น
แหล่งข้อมูลอื่น

| ด ค กเครื่องดื่มแอลกอฮอล์ |
| --- | --- |
เครื่องดื่มหมัก: เบียร์ · ไซเดอร์ · มีด · ไวน์ข้าว · สาเก · ไวน์ · กอญัก · สาโท
เครื่องดื่มกลั่น: บรั่นดี · ยิน · ลิเคียวร์ · รัม · เตกิลา · วอดก้า · วิสกี้ · โชจู · โซจู · สุราขาว
ไวน์เติมแอลกอฮอล์: มาเดราไวน์ · มาร์ซาราไวน์ · พอร์ตไวน์ · เชอร์รี่ · เวอร์มุธ
วงศ์ค่าหด

| วงศ์ค่าหด |
| --- | --- |

วอลนัต (Juglans regia)

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fagales
วงศ์:: Juglandaceae

วงศ์ย่อย
 ดูเนื้อหา
ชื่อพ้อง
 Platycaryaceae Nakai ex Doweld Pterocaryaceae Nakai, nom. inval. Rhoipteleaceae Hand.-Mazz., nom. cons.
วงศ์ค่าหด หรือ Juglandaceae เป็นวงศ์ของไม้ยืนต้น บางส่วนเป็นไม้พุ่มอยู่ในอันดับ Fagales ส่วนใหญ่เป็นพืชท้องถิ่นในทวีปอเมริกา ยูเรเชียและเอเชียตะวันออกเฉียงใต้
การจัดจำแนก

ต่อไปนี้เป็นการจัดจำแนกภายในวงศ์ค่าหด:
วงศ์ย่อย Engelhardioideae
Alfaroa Standl. – gaulin
Engelhardia Lesch. ex Blume – cheo
Oreomunnea Oerst.
วงศ์ย่อย Juglandoideae

 เผ่า Platycaryeae
Platycarya Siebold & Zucc.
เผ่า Juglandeae

  เผ่าย่อย Caryinae
Carya Nutt. – hickory and พีแคน
Annamocarya A.Chev.
เผ่าย่อย Juglandinae
Cyclocarya Iljinsk – wheel wingnut
Juglans L. – วอลนัต
Pterocarya Kunth – wingnut
Incertae sedis
Rhoiptelea Diels & Hand.-Mazz.
สมาชิกเดียวของสกุลAlfaropsis I.A.Iljinsk. Alfaropsis roxburghiana (Wall.) I.A.Iljinsk. เป็นชื่อพ้องของ Engelhardia roxburghiana Wall. 
สมาชิกเดียวของสกุล Annamocarya A.Chev., Annamocarya sinensis (Dode) J.-F.Leroy, บางครั้งจัดให้อยู่ในสกุลCarya
ผลของ Juglans regia
ใบและผลของ Platycarya strobilacea
รายชื่อผลงานเพลงของอภิวัชร์ เอื้อถาวรสุข

| ผลงานเพลงของอภิวัชร์ เอื้อถาวรสุข |
| --- | --- |
สตูดิโออัลบั้ม: 3
อัลบั้มรวมเพลง: 4
อีพี: 7
ซิงเกิล: 74
ซิงเกิลพิเศษ: 27
รายชื่อผลงานเพลงของอภิวัชร์ เอื้อถาวรสุข หรือแสตมป์ เป็นนักร้อง และนักแต่งเพลงชายสัญชาติไทย นอกจากนี้แสตมป์ยังออกผลงานเพลงประกอบละคร ภาพยนตร์ รวมถึงโฆษณาอีกด้วย ก่อนหน้านี้แสตมป์เคยเป็นนักร้อง และเป็นสมาชิกวงเซเว่นธ์ซีน ซึ่งมีอัลบั้มร่วมกันหนึ่งอัลบั้ม ก่อนจะแยกออกมาเป็นศิลปินเดี่ยวอย่างเต็มตัว
ในปีพ.ศ. 2553 แสตมป์ร่วมกับศิลปินรุ่นพี่อย่างบอย โกสิยพงษ์ และตรัย ภูมิรัตน จัดตั้งวงเฉพาะกิจในนาม 3AM ขึ้นมา เพื่อแต่งเพลงให้กำลังใจผู้ประสบปัญหาภัยธรรมชาติ โดยมีสโลแกนว่า  "พวกเขาจะรวมตัวกันแสดงดนตรีหรือแต่งเพลง เมื่อมีเหตุด่วนเหตุร้ายที่กระทบจิตใจพวกเขาเท่านั้น จะไม่ยอมไปเล่นงานจ้างเด็ดขาด"  หรือ  "จ้างให้ก็ไม่เล่น"  โดยมีผลงานเพลง คือ เพลง "ปล่อยแสง" ร้องร่วมกับ สุธี แสงเสรีชน, ธนชัย อุชชิน และ นภ พรชำนิ และยังมีเพลง "หนึ่งเดียวกัน", "ถ้า", "กัมบัตเตะเนะ" และ "ดุจมหาธารา" และนอกจากนี้แสตมป์ยังเคยร่วมงานเพลงกับนิ้วแบนด์ ซึ่งเป็นวงเฉพาะกิจของนิ้วกลม อีกด้วย โดยมีเพลงพิเศษออกมาคือ เพลง "รักเออ"
อัลบั้ม > สตูดิโออัลบั้ม

| ชื่ออัลบั้ม | รายละเอียด | รายชื่อเพลง |
| --- | --- | --- |
| Sci-Fi |  วางจำหน่าย: 30 มิถุนายน 2557  รูปแบบ: ซีดี, ดิจิตอลดาวน์โหลด  ค่าย: เลิฟอีส, บีอีซี-เทโร มิวสิค | รายชื่อเพลง สัตว์ประหลาด  รักกระโดดกำแพง  ให้ตายสิพับผ่า  วิญญาณ (ร่วมกับ พงษ์สิทธิ์ คำภีร์)  เจ้าหญิงน้ำแข็ง  นักเลงคีย์บอร์ด (ร่วมกับ Takeshi Yokemura from YMCK)  กาลครั้งหนึ่ง (ร่วมกับ อีฟ ปานเจริญ (ปาล์มมี่)  เพศตรงข้าม  ถ้าเธอไม่รู้สึก  คุณ  ที่สุด...นำสิ่งที่ดีสู่ชีวิต |
| Ekamai Dream 1 |  วางจำหน่าย: 7 สิงหาคม 2562 (ญี่ปุ่น)  ภาษา: ภาษาอังกฤษ, ภาษาญี่ปุ่น และภาษาไทย  รูปแบบ: ซีดี, ดิจิตอลดาวน์โหลด  ค่าย: 123Records, Toy's Factory | รายชื่อเพลง Jetlagger  Bangkok Summer (English Ver.)  Die Twice Feat. HIROSHI  How To Live Without You  On The Day He Made You  Coldest Memory  OHM feat. P.O.P (โอมจงเงย)  Million Views (ร้อยล้านวิว Japanese ver.)  Damn!! (ให้ตายสิพับผ่า)  It Could Be Love (มันคงเป็นความรัก)  Kwam Kid (ความคิด) |
| Ekamai Dream 2 |  วางจำหน่าย: 14 มกราคม 2565  ภาษา: ภาษาไทย และภาษาอังกฤษ  รูปแบบ: ซีดี, ดิจิตอลดาวน์โหลด, สตรีมมิ่ง  ค่าย: 123Records | รายชื่อเพลง เข้าฝัน (In My Dreams)  1%  ทั้งจำทั้งปรับ (ร่วมกับ YOUNGOHM และ KARN The Parkinson)  แอบดี  ฝัน หวาน อายจูบ (ร่วมกับ วี วิโอเลต วอเทียร์)  ใจอ้วน (Sugar High) (ร่วมกับ Young K of DAY6)  ภูเขาบังเส้นผม (Hide You)  ร้อยล้านวิว (Million View)  สักวินาที (Switch)  ผู้โชคดี |
อัลบั้ม > อัลบั้มรวมเพลง

| ชื่ออัลบั้ม | รายละเอียด |
| --- | --- |
Stamp Songs:  วางจำหน่าย: กุมภาพันธ์ 2556  รูปแบบ: แผ่นเสียง  ค่าย: เลิฟอีส
Stamp Special Package E.P. 1 & 2:  วางจำหน่าย: 9 ธันวาคม 2556  รูปแบบ:  ซีดี  ค่าย: เลิฟอีส, บีอีซี-เทโร มิวสิค
The Songlist from Stamp Sci-Fi National Tour 2014:  วางจำหน่าย: 5 กรกฎาคม 2557  รูปแบบ: ดิจิตอลดาวน์โหลด  ค่าย: เลิฟอีส
B - Side:  วางจำหน่าย: 6 กุมภาพันธ์ 2560  รูปแบบ: ดิจิตอลดาวน์โหลด  ค่าย: เลิฟอีส
อีพี

| ชื่ออัลบั้ม | รายละเอียด | รายชื่อเพลง |
| --- | --- | --- |
| Million Ways to Write Part I |  วางจำหน่าย: 18 ธันวาคม 2551  รูปแบบ: ซีดี, ดิจิตอลดาวน์โหลด  ค่าย: เลิฟอีส | รายชื่อเพลง ก่อนบทเพลงจะหมดความหมาย (West Of The Sun) (ร่วมกับ เลิฟอีส / เบเกอรี่ ออล สตาร์)  คนที่คุณก็รู้ว่าใคร (You Know Who)  ความคิด (Hear The Wind Sing) - เพลงประกอบภาพยนตร์ ณ ขณะรัก  ร่ม (Rainy Story) (ร่วมกับ ตรัย ภูมิรัตน และ กรกมล ชัยวัฒนเมธิน)  สองหมื่น (20000) (ร่วมกับ บอย โกสิยพงษ์)  ทฤษฎีสีชมพู (Pink Theory) (Live Version) |
| เพลงที่นานมาแล้วไม่ได้ฟัง |  วางจำหน่าย: 28 กรกฎาคม 2553  รูปแบบ: ซีดี, ดิจิตอลดาวน์โหลด  ค่าย: เลิฟอีส | รายชื่อเพลง แอนิเมชั่น (アニメーション)  บ้านเล็ก (The Apartment)  ครั้งสุดท้าย (God Only Knows)  ผีเสื้อ (Butterfly)  เพลงที่นานมาแล้วไม่ได้ฟัง (It's Been So Long)  Karma (ร่วมกับ ฟักกลิ้ง ฮีโร่)  ภาษาไทย (Pa Sa Thai)  สองยกกำลังยี่สิบ (2^20) - (ร่วมกับ ภพธร สุนทรญาณกิจ, ฟักกลิ้ง ฮีโร่) |
| ทุกคำที่เธอเอ่ยคือบทกวี |  มินิอั้ลบั้มพิเศษ  วางจำหน่าย: 9 ตุลาคม 2553  รูปแบบ: ซีดี  ค่าย: เลิฟอีส | รายชื่อเพลง ข้างชีวิต  สุภาพบุรุษ (ร่วมกับ โย่ง Armchair)  ทันเวลา |
| Supermarket |  วางจำหน่าย: 4 มิถุนายน 2556  รูปแบบ: ซีดี, ดิจิตอลดาวน์โหลด  ค่าย: เลิฟอีส, บีอีซี-เทโร มิวสิค | รายชื่อเพลง คนปัจจุบัน  ชายกลาง (ร่วมกับ สิงโต นำโชค)  ระลึกชาติ (ร่วมกับ นที เอกวิจิตร)  โอมจงเงย (ร่วมกับ โจอี้ บอย, ภพธร สุนทรญาณกิจ)  สบู่  มันคงเป็นความรัก  ซิงเกิ้ลสุดท้าย (The Last Single) (ร่วมกับ: จักรินทร์ จูประเสริฐ) |
| STH |  วางจำหน่าย: 26 เมษายน 2560 (ญี่ปุ่น)  ภาษา: ภาษาอังกฤษ  รูปแบบ: ซีดี, ดิจิตอลดาวน์โหลด  ค่าย: Parabolica Records | รายชื่อเพลง Don't You Go  The Modern Man  The Devil  BKK NYC (feat. Christopher Chu)  Lucky Man (feat. DEPAPEPE)  Everything is You (feat. Mayu Wakisaka)  The Beast (feat. P.O.P) |
| Sky |  วางจำหน่าย: 5 เมษายน 2561  รูปแบบ: ดิจิตอลดาวน์โหลด, สตรีมมิ่ง  ค่าย: 123Records | รายชื่อเพลง ร้อยล้านวิว  ฝันหวานอายจูบ feat. วี วิโอเลต วอเทียร์  ลัคกี้แมน feat. DEPAPEPE  ชายกลาง 80s (Produced by Na Polycat) |
| The Lost Songs |  วางจำหน่าย: 29 มกราคม 2564  รูปแบบ: ดิจิตอลดาวน์โหลด, สตรีมมิ่ง  ค่าย: เลิฟอีส | รายชื่อเพลง ฉันจะเป็นความรักเสมอ  ข้างชีวิต  มนุษย์ลืม  ทันเวลา  สุภาพบุรุษ (ร่วมกับ โย่ง Armchair) |